Odense Adresse-Contoirs Efterretninger, 1844-08-24
- Fra Stiftamtet modtoges Communication af det kgl. danske Cancellies Skrivelse af 20 Juli i Anledning af Communalbestyrelsens Andragende om at maatte søge Jndqvarteringen. bestridt ved Licitation, (istedetfor, som først paatænkt, at opføre en Caserne), og hvorefter Collegiet anseer det for rettest at denne Sag stilles i Bero indtil den nye Anordning om Garnisonsindqvarteringen er emaneret, med mindre det maatte foretrækkes, at Licitationen afholdes under betingelse af Forandring naar den nye Anordning emanerer, men iøvrigt i Henhold til de angaaende Jndqvarteringen nugieldende Bestemmelser, og saaledes, at navnlig Communen ikke paatager sig den i Licitationsconditionerne omhandlede Garantie for Af benyttelsen til Jndqvarteringer i 7 Aar af de Bygninger m.v., som i dette Øiemed maatte blive opførte. – Fra Magistraten havde Repræsentationen modtaget følgende Skrivelse af 6 August: Den meget ærede Borgerrepræsentation har i Skrivelse af 3 f. M. anmodet Magistraten om, at sætte Valget af en Forligelsescommissair i Beroe indtil det ved Cancelliets Resolution var afgjort, om en Magistrat kan nægte en Repræsentation en mundtlig Conference angaaende et Communens moralske Jnteresse stærkt berørende Anliggende, og over hvilket Magistraten selv først har forlangt Repræsentationens Formening. - Foranlediget heraf undlader Magistraten ikke herved tjenstligst at meddele: J Skrivelse af 27 April d. A. tillod Magistraten sig at navngive 3 Candidater, som den efter sin bedste Overbeviisning fandt meest skikkede til den vacante Forligelsescommissair=Plads heri Staden idet man udbad sig den meget ærede Repræsentations Formening over de nævnte Personers Duelighed, Vederhæftighed og Jntegritet i enhver Henseende, og vilde det saavel i dette som i ethvert andet Tilfælde have været Magistraten særdeles kjært at kunne have rettet sig efter den meget ærede Repræsentations Formening, saafremt den maatte have villet foreslaae andre Candidater. - Magistraten maae imidlertid beklage, at dens gode Villie er bleven miskjendt, og at den meget ærede Repræsentation har vægret sig ved at afgive den skriftlige Formening, man havde udbedet sig, og hvorved enhver Critik over navngivne Personer kunde være undgaaet, hvilket neppe kunde omgaaes ved en mundtlig Conference, men derimod ligesom forsøgt at forcere Magistraten til at afholde et Fælledsmøde, der i dette Tilfælde aldeles ikke er hjemlet i Forordningen af 21 Octbr. 1837. det vi desangaaende henholde os til vor Skrivelse af 12 f.M. kunne vi forøvrigt ikke lade ubemærket, at den af den meget ærede Repræsentation bebudede Forespørgsel til Cancelliet har været os særdeles ubehagelig at erfare, ikke fordi vi befrygte, at Cancelliet skulde misbillige vor Fremgangsmaade, men fordi vi befrygte at den, alt kraftig Samvirken hemmende Tvedrags Aand, som har indsneget sig i flere Communalbestyrelser, ogsaa skulde finde Adgang i vor. - Da nu denne Sag har henstaaet formedelst Correspondence med den meget ærede Borgerrepræsentation siden 27 April d. A. og der derhos er anket over at denne Post endnu ikke er besat, drister Magistraten sig ikke til at opholde Sagen længere og har derfor ophængt de 3 Candidaters Navne paa Raadstuen. - Det overdroges Formanden at udarbeide Udkast til Svar paa denne Skrivelse, og til det bebudede Andragende til det kgl. danske Cancellie.